Държавен вестник, бр. 27, 2010 г., стр. 51

БРОЙ  27	
Д Ъ Р Ж А В Е Н  В Е С Т Н И К 	
СТР.  51  
МИНИСТЕРСТВА 
И ДРУГИ ВЕДОМСТВА
НАЦИОНАЛНА 
ЗДРАВНООСИГУРИТЕЛНА КАСА
ПРАВИЛНИК
за устройството и дейността на Националната 
здравноосигурителна каса
Раздел I
Общи положения
Чл. 1. Правилникът урежда устройството и 
дейността на Националната здравноосигурител­
на каса (НЗОК), реда за поддържане и разпро­
страняване на информация по смисъла на чл. 64, 
ал. 2 от Закона за здравното осигуряване (ЗЗО), 
реда за извършване на експертизата по чл. 78 
ЗЗО, организацията на работа на Надзорния 
съвет (НС) на НЗОК и реда за сключване на 
договор за управление с директора на НЗОК.
Чл. 2. Националната здравноосигурителна 
каса е юридическо лице със седалище в София 
и с предмет на дейност: осъществяване на за­
дължително здравно осигуряване на територията 
на Република България.
Чл. 3. Бюджетът на НЗОК е основен финан­
сов план за набиране и разходване на паричните 
средства за задължително здравно осигуряване 
и е отделен от държавния бюджет.
Чл. 4. Националната здравноосигурителна 
каса осъществява дейността си в съответствие 
със ЗЗО, действащото законодателство и пра­
вилника.
Раздел II
Устройство на НЗОК
Чл. 5.(1) Националната здравноосигурителна 
каса се състои от централно управление (ЦУ), 
районни здравноосигурителни каси (РЗОК) и 
поделения на районните здравноосигурителни 
каси. Седалищата на РЗОК се определят съг­
ласно списък, приет от Министерския съвет, а 
седалищата на техните поделения се определят 
със заповед на директора на НЗОК.
(2) Органи на управление на НЗОК са:
1. Надзорният съвет;
2. директорът на НЗОК.
(3) За осъществяване дейността на ЦУ на 
НЗОК се създава администрация, чиито струк­
тура и обща численост се утвърждават от НС 
по предложение на директора на НЗОК.
(4) За осъществяване дейността на всяка 
РЗОК се създава администрация, чиято чис­
леност се определя от директора на НЗОК.
Чл. 6. Надзорният съвет на НЗОК се състои 
от 9 членове и има следните правомощия: 
1. определя организацията на работата си 
чрез правилника;
2. определя реда и сключва договор за уп­
равление с директора на НЗОК;
3. приема правилника за устройството и дей­
ността на НЗОК по предложение на директора; 
4. определя дейността на заместник-дирек­
торите на НЗОК в съответствие с правилника;
5. определя изискванията за заемане на 
длъжността и приема правилата за провеждане 
на конкурси за директори на РЗОК;
6. участва в изготвянето и приемането на 
Националния рамков договор (НРД); 
7. одобрява проекта на закон за годишния 
бюджет на НЗОК след становището на министъра 
на здравеопазването по чл. 19, ал. 7, т. 3 ЗЗО; 
8. одобрява годишния финансов отчет, го­
дишния отчет за изпълнението на бюджета на 
НЗОК и годишния отчет за дейността на НЗОК; 
9. взема решения за използване на средства 
от резерва на НЗОК;
10. взема решения за вътрешно преразпре­
деляне на средства за административни разходи 
и на средства за разходи за придобиване на 
дълготрайни активи в рамките на утвърдения 
бюджет на НЗОК;
11. взема решения за сключване на сделки 
при процедури по възлагане на обществени 
поръчки над определения от правилника размер;
12. взема решения по предложение на дирек­
тора на НЗОК за придобиване на недвижими 
имоти;
13. по предложение на директора на НЗОК 
взема решения за сключване на договори за 
заем и тяхното обезпечаване;
14. осъществява правомощията относно 
промени в цените на медицинската помощ, 
утвърждаване на реда за прилагане на опре­
деляне на броя на дейностите и за определяне 
на стойностите на бюджетите на лечебните 
заведения по смисъла на закона за бюджета на 
НЗОК, както и относно издаването на другите 
актове, предвидени в закона за бюджета на 
НЗОК за съответната година;
15. изготвя предложение за проект на наредба 
за условията и реда за заплащане на лекарствени 
продукти по чл. 262, ал. 4, т. 1 от Закона за 
лекарствените продукти в хуманната медицина, 
на медицински изделия и на диетични храни 
за специални медицински цели и го внася на 
министъра на здравеопазването;
16. утвърждава по предложение на дирек­
тора на НЗОК девет представители на НЗОК 
за водене на преговори с Българския фарма­
цевтичен съюз за определяне на условията и 
реда за сключване на индивидуални договори 
за заплащане на лекарствени продукти по 
чл.  262, ал.  4, т. 1 от Закона за лекарствените 
продукти в хуманната медицина между дирек­
тора на РЗОК и притежателите на разрешение 
за търговия на дребно с лекарствени продукти;
17. определя в съответствие с наредбата 
по чл. 45, ал. 3 ЗЗО медицинските изделия и 
диетичните храни за специални медицински 
цели, които изпълнителите на медицинска 
помощ могат да изписват на задължително 
осигурените лица за напълно или частично 
заплащане от НЗОК;